Boeing B-29 Superfortress

Boeing B-29 Superfortress AEBetako bonbaketari astun bat izan zen. Boeing hegazkinlaritza enpresak diseinatu eta ekoitzi eta Ameriketako Estatu Batuetako Aireko Armadak Bigarren Mundu Gerra eta Koreako Gerran erabili zuen. Boeing B-17 Flying Fortress aurreko modeloan oinarrituz garatua izan zen, ondoren jada erreakziozkoak ziren Boeing B-47 Stratojet eta Boeing B-52 Stratofortress modeloek jarraitu zioten. Lehenbiziko hegaldia 1942ko irailaren 22an egin zuen eta 1960an erretiratu.

Pazifikoko Gerraren azken hilabeteetan, AEBek Japoniar Inperioaren lurraldeak bonbardatzeko erabili zuen hegazkin nagusia izan zen, gainera Nagasaki eta Hiroshima hiriak bonba atomikoekin suntsitu zituen Enola Gay hegazkinak B-29 modeloa zen.

Bigarren Mundu Gerra ondoren, Sobietar Batasunak B-29aren parekoa zen bonbaketari baten beharra zuela eta, B-29 estatubatuar bi hegazkin atzeman eta AEBetako Armadari inongo lizentziarik eskatu gabe goitik behera ia osoki kopiatuz, Tupolev Tu-4 bonbaketaria sortu eta ekoitzi zuen.

 Kanpo estekak 

Kategoria:Bonbaketariak
Kategoria:Ameriketako Estatu Batuetako hegazkinak Bigarren Mundu Gerran
Kategoria:Boeing aireontziak
Kategoria:Ameriketako Estatu Batuetako hegazkinak Koreako Gerran
Kategoria:Hegal ertaineko hegazkinak